Ο **Άντονι Χόουπ** (αγγλικά: Sir Anthony Hope Hawkins) με πλήρες όνομα σερ **Άντονι Χόουπ Χώκινς** (9 Φεβρουαρίου 1863 – 8 Ιουλίου 1933), ήταν Βρετανός δικηγόρος, μυθιστοριογράφος και θεατρικός συγγραφέας. Έγραψε μυθιστορήματα περιπέτειας, το πιο γνωστό του έργο είναι *Ο αιχμάλωτος της Ζέντα* (1894).

Βιογραφικά στοιχεία
-------------------

Ο Άντονι Χόουπ γεννήθηκε στο Λονδίνο το 1863. Ήταν γιος του αιδεσιμότατου Έντουαρντ Κόνερφορντ Χώκινς, ενός Αγγλικανού πάστορα, και της Τζέιν Ιζαμπέλα Γκράχαμ. Σπούδασε νομικά στο Πανεπιστήμιο της Οξφόρδης, αποφοίτησε το 1885 με πτυχίο πρώτης τάξεως και έγινε δικηγόρος στο Λονδίνο. Άσκησε τη δικηγορία μέχρι το 1894 όταν αποφάσισε να αφιερώσει όλο τον χρόνο του στη συγγραφή. 

Περιόδευσε για πρώτη φορά στις ΗΠΑ το 1897 και έκανε αρκετά μεταγενέστερα ταξίδια εκεί. Σε ένα από αυτά γνώρισε την Αμερικανίδα Ελίζαμπεθ Σέλντον και παντρεύτηκαν το 1903, απέκτησαν δύο γιους και μια κόρη. Κατά τον Α' Παγκόσμιο Πόλεμο εργάστηκε στο Υπουργείο Πληροφοριών. Το 1918 χρίσθηκε ιππότης για τις υπηρεσίες του κατά τη διάρκεια του πολέμου.

Ο Χόουπ πέθανε το 1933 σε ηλικία 70 ετών στο εξοχικό του στο Σάρρεϋ. Η μνήμη του τιμάται με αναμνηστική πλακέτα στην πλατεία Μπέντφορντ του Λονδίνου, όπου έζησε για 14 χρόνια.

Συγγραφικό έργο
---------------

Το πρώτο του βιβλίο ήταν *το A Man of Mark* (1890), αργότερα έγραψε *τους Διάλογους της Ντόλι* (1894). Η μεγαλύτερη επιτυχία του ήταν *Ο αιχμάλωτος της Ζέντα* (1894), που γνώρισε τεράστια επιτυχία, μεταφράστηκε σε πολλές γλώσσες, μεταφέρθηκε στη σκηνή του θεάτρου το 1896 και αργότερα στον κινηματογράφο. Διαδραματίζεται στη σύγχρονη φανταστική χώρα της Ρουριτανίας και προκάλεσε το είδος που είναι γνωστό ως *Ρουριτανικά μυθιστορήματα*, βιβλία περιπέτειας που διαδραματίζονται σε φανταστικές ευρωπαϊκές τοποθεσίες και περιλαμβάνουν ίντριγκες, σωσίες, διεκδικητές εξουσίας και απαγορευμένα ειδύλλια σε βασιλικές αυλές. Στη συνέχεια έγραψε το *Ρούπερτ του Χέντσαου* (1898), *Τα χρονικά του Κόμη Αντώνιου, Σοφία της Κραβωνίας, Διπλή πανοπλία,* συνολικά τριάντα δύο μυθιστορήματα, διηγήματα και θεατρικά έργα. Το 1927 εξέδωσε ένα αυτοβιογραφικό βιβλίο *Αναμνήσεις και Σημειώσεις*.

Η Wikisource έχει μια αγγλόφωνη σελίδα αφιερωμένη στο σύνολο των έργων του Άντονι Χόουπ.

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb126134088. Ανακτήθηκε στις 10  Οκτωβρίου 2015.
2. 1 2  «Encyclopædia Britannica» (Αγγλικά) biography/Anthony-Hope. Ανακτήθηκε στις 9  Οκτωβρίου 2017.
3. 1 2  (Αγγλικά) *SNAC*. w6fx78ws. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb126134088. Ανακτήθηκε στις 10  Οκτωβρίου 2015.
5. ↑  «Library of the World's Best Literature». *Library of the World's Best Literature*. 1897.
6. ↑  Darryl Roger Lundy: (Αγγλικά) *The Peerage*.
7. ↑ . «imdb.com/name/Anthony Hope/bio/».
8. ↑ . «us.macmillan.com/author/anthonyhope».
9. ↑ . «shopistas.gr/hope-hawkins-anthony\_author».
10. ↑ . «britannica.com/biography/Anthony-Hope».
11. ↑ . «en.wikisource.org/wiki/Author:Anthony\_Hope\_Hawkins».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 12426784
* **ΕΒΕ**: 67672
* LCCN: n50035272
* ISNI: 0000 0001 1021 2785
* GND: 11901842X
* SELIBR: 241786
* SUDOC: 07508578X
* BNF: cb126134088 (data)
* BIBSYS: 90949786
* MusicBrainz: 8ec74adc-d3e1-4aaf-9ad5-6d641607feb8
* NLA: 36187146
* NDL: 00442734
* NKC: jn20031118002
* BNE: XX864477

 |

 |